L 148/80 Službeni list Europske unije 20.5.2014. DELEGIRANA DIREKTIVA KOMISIJE 2014/73/EU od 13. ožujka 2014. o izmjeni, u svrhu prilagodbe tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u platiniranim platinskim elektrodama koje se koriste za mjerenja vodljivosti (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe odre- đenih opasnih tvari u električnoj i elektroničkoj opremi, (') a osobito njezin članak 5. stavak 1. točku (a), budući da: (1) — Direktivom 2011/65/EU zabranjuje se uporaba olova u električnoj i elektroničkoj opremi stavljenoj na tržište. (2) _ Platinirane platinske elektrode (PPE-i) jesu platinske elektrode prekrivene tankim slojem crne platine. Te se elek- trode koriste kada su potrebna širokopojasna mjerenja vodljivosti ili za mjerenja vodljivosti u jako kiselim ili lužnatim uvjetima. Ni zamjena ili uklanjanje olova u PPE-ovima ni zamjena PPE-ova drugim vrstama elektroda nisu znanstveno ni tehnički izvedivi u tim uvjetima. (3) — Stoga bi uporabu PPE-a za širokopojasna mjerenja vodljivosti ili za mjerenja vodljivosti u jako kiselim ili lužnatim uvjetima trebalo izuzeti od zabrane do 31. prosinca 2018. Ovo je prijelazno razdoblje nužno za istraživanje i ne bi trebalo imati negativnih učinaka na inovacije. (4) — Direktivu 2011/65/EU treba stoga na odgovarajući način izmijeniti, DONIJELA JE OVU DIREKTIVU: Članak 1. Prilog IV. Direktivi 2011/65/EU mijenja se kako je utvrđeno u Prilogu ovoj Direktivi. Članak 2. 1. — Države članice donose zakone i druge propise potrebne za usklađivanje s ovom Direktivom najkasnije do zadnjeg dana šestog mjeseca nakon stupanja na snagu. One Komisiji odmah dostavljaju tekst tih odredaba. Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice. 2. — Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva. () SLL 174,1.7.2011., str. 88.